Source: http://www.vzory-zmluv-zadarmo.sk/rodina-domace-nasilie-zdravie/vyzivne/ziadost-otca-o-znizenie-vyzivneho-na-malolete-dieta/
Timestamp: 2017-10-24 00:22:41+00:00
Document Index: 5505966

Matched Legal Cases: ['§ 4', 'súd ', '§ 78', '§ 163', 'súd ', 'Súd ']

Žiadosť otca o zníženie výživného na maloleté dieťa
Vzory zmluv zadarmo > RODINA, DOMÁCE NÁSILIE, ZDRAVIE > Výživné > Žiadosť otca o zníženie výživného na maloleté dieťa
Alternatívny názov: Návrh na zníženie výživného
Popis: Ponúkame vám vzor žiadosti otca o zníženie výživného na maloleté dieťa, v ktorej uvádza aj dôvod svojej žiadosti.
vložené 16.septembra 2010 16:13 | zobrazené: 53 737x | stiahnuté: 3 731x
Záhradnícka 58
874 55 Bratislava
Ján Pekný, otec dieťaťa
Nábrežná 29
896 54 Bratislava
Alena Malá, matka dieťaťa
874 55 Trnava
Vo veci starostlivosti súdu o maloleté dieťa: Róbert Pekný, bytom u matky.
Konanie je oslobodené od súdnych poplatkov (§ 4 ods. 1 písm. a) zákona SNR č. 71/1992 o súdnych poplatkoch a poplatku za výpis z registra trestov v znení neskorších predpisov).
Manželstvo mňa, navrhovateľa a matky dieťaťa bolo rozvedené rozsudkom Okresného súdu Bratislava zo dňa 1.8.2005 č. k. 4 B 145/2005-77. Rozsudok nadobudol právoplatnosť dňa 1.9.2005. Náš maloletý syn Róbert bol zverený do výchovy matke. Výživné, ktoré som povinný platiť k rukám matky, bolo súdom určené vo výške 100,- EUR, keď súd vychádzal z mojich príjmov v roku 2004 a predchádzajúcich rokov, ako aj zo skutočnosti, že nemám inú vyživovaciu povinnosť.
Dôkaz: kópia rozsudku o rozvode manželstva, rodný list maloletého.
Som toho názoru, že od rozhodnutia súdu o výživnom sa podstatne zmenili moje schopnosti a možnosti. Od mája 2006 som zmenil zamestnanie a pracujem v spoločnosti ABC, a.s., ako skladník, kde môj mesačný čistý príjem je 400,- EUR. Okrem toho, od decembra 2006 som začal splácať úver, ktorý som si vzal na nevyhnutnú rekonštrukciu môjho bytu, ktorý bol v havarijnom stave. V novembri 2006 sa mne a mojej novej družke narodila dcérka Alica, ku ktorej mám zákonnú vyživovaciu povinnosť.
Dôkaz: výsluch účastníkov konania, rodný list maloletej dcéry
Podľa § 78 ods. 1 prvá veta Zákona o rodine dohody a súdne rozhodnutia o výživnom možno zmeniť, ak sa zmenia pomery.
Podľa § 163 ods. 2 O. s .p. rozsudky o výchove a výžive maloletých detí a o priznaní, obmedzení alebo o pozbavení rodičovských práv a povinností, alebo o pozastavení ich výkonu možno zmeniť aj bez návrhu, ak sa zmenia pomery.
Zákon o rodine mi priznáva právo domáhať sa súdnou cestou zmeny právoplatného rozhodnutia súdu o výživnom. Keďže som toho názoru, že sa v mojom prípade podstatne zmenili pomery, ktoré tu boli v čase vydania rozsudku o výživnom, ako aj vzhľadom na skutočnosť, že pri určení výživného sa prihliada na reálne schopnosti, možnosti a majetkové pomery povinného, navrhujem, aby súd po vykonanom dokazovaní vydal tento
„Súd mení rozsudok Okresného súdu Bratislava 1 zo dňa 1.8.2005 č. k. 4 B 145/2005-77. v časti týkajúcej sa výšky výživného tak, že výživné určené pre maloletého Róberta Pekného voči jeho otcovi sa počnúc dňom 1.1.2007 znižuje zo sumy 100,- EUR na sumu 40,- EUR, splatnú vždy do 15. dňa daného mesiaca vopred, k rukám matky.“
V Bratislave, dňa 15. decembra 2006
Žiadosť otca o zníženie výživného na maloleté dieťa Hore
91 473x Návrh na určenie výživného...
54 176x Návrh na zvýšenie výživnéh...
53 737x Žiadosť otca o zníženie vý...
25 556x Návrh na určenie príspevku...
24 901x Žaloba o zvýšenie výživnéh...
22 697x Oznámenie o skutočnostiach...
5 877x Návrh na určenie výživného...
3 731x Žiadosť otca o zníženie vý...
3 577x Návrh na zvýšenie výživnéh...
2 718x Návrh na určenie príspevku...
2 382x Žaloba o zvýšenie výživnéh...
1 788x Oznámenie o skutočnostiach...
Celkové návštevy: 24 243 934
Dnes: 2 754
Počet zobrazených vzorov: 15 643 321